सिस्‍टम में रह कर सिस्‍टम की गंदगी के‍ खिलाफ लड़ने के लिए जाने जाते हैं आईपीएस अधिकारी अमिताभ. ईमानदारी एवं दिलेरी के चलते मुश्किलें भी झेलते रहते हैं. परेशान भी होते हैं, पर लड़ना कभी नहीं छोड़ते. जेन्‍यूइन मुद्दों पर लड़ने के चलते वे हमेशा से सरकार एवं ताकतवर नौकरशाहों के निशाने पर रहे हैं. सस्‍पेंड किए गए, बिना महत्‍व की जगहों पर भेजे गए, पढ़ने के लिए छुट्टी नहीं दी गई, पर इन्‍होंने कभी हार नहीं मानी. लड़े और जीते. सिस्‍टम को मजबूरी में इन्‍हें बहाल करना पड़ा.